MEGA วิ่ง 3% โบรกชี้กำไร Q2 แตะ 650 ลบ. รับบาทอ่อนค่าหนุน ชูเป้า 67 บ. อัพไซด์ 30%  
MEGA บวก 3% โบรกชี้กำไรไตรมาส 2 แตะ 630-650 บ. รับบาทอ่อนค่า-รายได้ขยายตัวเด่น แนะนำราคาเป้าหมาย 67 บ. อัพไซด์ 30%  
MEGA บวก 3% โบรกชี้กำไรไตรมาส 2 แตะ 630-650 บ. รับบาทอ่อนค่า-รายได้ขยายตัวเด่น แนะนำราคาเป้าหมาย 67 บ. อัพไซด์ 30%  
14 ก.ค. 2565

ผู้สื่อข่าวรายงานว่า วันนี้ (14 ก.ค.65) ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 11:30 น. อยู่ที่ระดับ 51.25 บาท บวก 1.25 บาท หรือ 2.50% สูงสุดที่ระดับ 51.75 บาท ต่ำสุดที่ระดับ 50 บาท ด้วยมูลค่าการซื้อขาย 70.37 ล้านบาท

บล.เคทีบีเอสที ระบุในบทวิเคราะห์ ว่า แนวโน้มกำไรสุทธิไตรมาส 2 จะอยู่ที่ 630-650 ล้านบาท เติบโตโดดเด่นจากงวดเดียวกันของปีก่อน และโตต่อเนื่องจากไตรมาสก่อน จาก (1) รายได้รวมขยายตัวต่อเนื่องทั้งจากรายได้ Mega We Care (MWC) ที่เติบโตในทุกภูมิภาค อีกทั้งยังได้รับอานิสงส์ของค่าเงินบาทอ่อนค่า และ (2) GPM ขยายตัว จากสัดส่วนรายได้ MWC ที่ขยายตัวต่อเนื่อง ทั้งจากเงินบาทอ่อนและ economies of scale ทั้งนี้ทางฝ่ายวิจัยคงประมาณการกำไรสุทธิปี 65 อยู่ที่ 2,256 ล้านบาท เติบโต 16% จากงวดเดียวกันของปีก่อน และปี 66 อยู่ที่ 2,459 ล้านบาท เติบโต 9% จากงวดเดียวกันของปีก่อน แนะนำ “ซื้อ” ราคาเป้าหมาย 67 บาท